
DR 30.7.2018                                                               125                    

 
Proses pendidikan sangat penting dan perlu di transformasi bagi membantu 

merancakkan ekuiti dalam pembangunan pendidikan yang berperanan sebahagian daripada 
proses urbanisasi kemenjadian landskap Parlimen Kalabakan di masa depan ke arah idea 
kelangsungan bandar berkarisma, berwawasan dan maju dapat dizahirkan untuk berdiri 
sama tinggi serta duduk sama rendah khasnya dengan pembinaan negara bangsa-bangsa 
lain di Malaysia. 

Dalam aspek pembangunan pendidikan, banyak sekolah yang berada dalam 
keadaan tidak kondusif dibandingkan dengan sekolah-sekolah yang berada di Semenanjung. 
Banyak teori pembelajaran menegaskan bahawa persekitaran pembelajaran yang positif 
sangat diperlukan untuk memungkinkan pelajar-pelajar dapat belajar dengan berkesan. 
Persoalannya, bagaimana pelajar dapat belajar sekiranya sekolah-sekolah berada dalam 
serba kekurangan. 

Terdapat sekolah yang tidak mempunyai bekalan elektrik. Jika adapun, penggunaan 
elektrik yang sangat terhad dengan bergantung pada genset sahaja. Kita sedia maklum, jika 
bekalan elektrik hanya bergantung kepada genset, barangkali hanya lampu sahaja yang 
boleh digunakan. Hendak pasang kipas angin pun, genset tidak larat hendak angkat. Jauh 
sekali hendak pasang air conditioner.  

Itu belum menyentuh tentang kemudahan internet yang diperlukan untuk 
menyokong murid-murid menikmati proses pembelajaran dengan baik dan berkesan. Sistem 
komunikasi di daerah pedalaman khususnya di Kalabakan perlu ditingkatkan. Semua 
keperluan asas untuk proses pembelajaran murid-murid di sekolah perlu dilengkapi agar 
mereka dapat belajar dengan lebih selesa. 

Tuan Yang di-Pertua, saya mencadangkan ditubuhkan satu institut pendidikan tinggi 
atau institut kemahiran di Kalabakan seperti politeknik atau kolej komuniti. Kewujudan 
politeknik atau kolej komuniti kelak dijangka dapat menjadikan aktiviti di daerah menjadi 
rancak dan secara tidak langsung aktiviti akan berkembang. Ini sekali gus dapat menjadikan 
pemangkin kepada pertumbuhan pembangunan Kalabakan. 

Tuan Yang di-Pertua: Masa sudah selesai. 

Tuan Ma’mun bin Sulaiman [Kalabakan]: Ya, saya habiskan. Jadi 
penggemblengan usaha yang ikhlas dan bersungguh-sungguh daripada kerajaan baru 
Pakatan Harapan yang diketuai oleh Warisan Sabah di Sabah sudah bermula dan yang 
hanya menjadi pemerhati akan tertinggal, apatah lagi yang mendengki pasti akan rugi. Terima 
kasih. 

Tuan Yang di-Pertua: Terima kasih Yang Berhormat Kalabakan. Sekarang saya 
menjemput Yang Berhormat Kota Marudu... [Disampuk] Maaf, Yang Berhormat Tanah Merah. 

 

9.06 mlm. 

Dato’ Sri Ikmal Hisham bin Abdul Aziz [Tanah Merah]: Terima kasih Tuan Yang 
di-Pertua. Bismillahi Rahmani Rahim. Assalamualaikum warahmatullahi wabarakatuh. 
Terlebih dahulu, saya ingin merafakkan ucapan terima kasih kepada Seri Paduka Baginda 
Yang di-Pertuan Agong, Sultan Muhammad V yang mencemar duli bagi merasmikan sidang 
Parlimen pada sesi kali ini. 

Sudah tentulah segala nasihat dan pandangan dalam Titah Seri Paduka akan 
diambil berat bukan sahaja Ahli Dewan yang mulia ini tetapi rakyat jelata. Tuanku ada 
bertitah, jangan lari. Akan tetapi masalahnya malam ini kita tengok semua Menteri sudah lari. 
Jadi saya haraplah para Menteri dapat akur dengan hadir, apatah lagi inilah yang selalunya 
dilaung-laungkan oleh pihak sebelah sana semasa duduk di sini. 

Akan tetapi pujian saya ialah kepada tiga orang Timbalan Menteri. Saya nampak itu 
ada Yang Berhormat Timbalan Menteri Hal Ehwal Ekonomi, tengok Yang Berhormat 
Timbalan Menteri Wilayah. Saya juga bagi pujian kepada Yang Berhormat Segambut. 

 

 

 



Proses pendidikan sangat penting dan perlu di transformasi bagi membantu merancakkan ekuiti dalam pembangunan pendidikan yang berperanan sebahagian daripada proses urbanisasi kemenjadian landskap Parlimen Kalabakan di masa depan ke arah idea kelangsungan bandar berkarisma, berwawasan dan maju dapat dizahirkan untuk berdiri sama tinggi serta duduk sama rendah khasnya dengan pembinaan negara bangsa-bangsa lain di Malaysia. Dalam aspek pembangunan pendidikan, banyak sekolah yang berada dalam keadaan tidak kondusif dibandingkan dengan sekolah-sekolah yang berada di Semenanjung. Banyak teori pembelajaran menegaskan bahawa persekitaran pembelajaran yang positif sangat diperlukan untuk memungkinkan pelajar-pelajar dapat belajar dengan berkesan. Persoalannya, bagaimana pelajar dapat belajar sekiranya sekolah-sekolah berada dalam serba kekurangan. Terdapat sekolah yang tidak mempunyai bekalan elektrik. Jika adapun, penggunaan elektrik yang sangat terhad dengan bergantung pada genset sahaja. Kita sedia maklum, jika bekalan elektrik hanya bergantung kepada genset, barangkali hanya lampu sahaja yang boleh digunakan. Hendak pasang kipas angin pun, genset tidak larat hendak angkat. Jauh sekali hendak pasang air conditioner. Itu belum menyentuh tentang kemudahan internet yang diperlukan untuk menyokong murid-murid menikmati proses pembelajaran dengan baik dan berkesan. Sistem komunikasi di daerah pedalaman khususnya di Kalabakan perlu ditingkatkan. Semua keperluan asas untuk proses pembelajaran murid-murid di sekolah perlu dilengkapi agar mereka dapat belajar dengan lebih selesa. Tuan Yang di-Pertua, saya mencadangkan ditubuhkan satu institut pendidikan tinggi atau institut kemahiran di Kalabakan seperti politeknik atau kolej komuniti. Kewujudan politeknik atau kolej komuniti kelak dijangka dapat menjadikan aktiviti di daerah menjadi rancak dan secara tidak langsung aktiviti akan berkembang. Ini sekali gus dapat menjadikan pemangkin kepada pertumbuhan pembangunan Kalabakan. Tuan Yang di-Pertua: Masa sudah selesai. Tuan Ma'mun bin Sulaiman [Kalabakan]: Ya, saya habiskan. Jadi penggemblengan usaha yang ikhlas dan bersungguh-sungguh daripada kerajaan baru Pakatan Harapan yang diketuai oleh Warisan Sabah di Sabah sudah bermula dan yang hanya menjadi pemerhati akan tertinggal, apatah lagi yang mendengki pasti akan rugi. Terima kasih. Tuan Yang di-Pertua: Terima kasih Yang Berhormat Kalabakan. Sekarang saya menjemput Yang Berhormat Kota Marudu... [Disampuk] Maaf, Yang Berhormat Tanah Merah. 9.06 mlm. Dato' Sri Ikmal Hisham bin Abdul Aziz [Tanah Merah]: Terima kasih Tuan Yang di-Pertua. Bismillahi Rahmani Rahim. Assalamualaikum warahmatullahi wabarakatuh. Terlebih dahulu, saya ingin merafakkan ucapan terima kasih kepada Seri Paduka Baginda Yang di-Pertuan Agong, Sultan Muhammad V yang mencemar duli bagi merasmikan sidang Parlimen pada sesi kali ini. Sudah tentulah segala nasihat dan pandangan dalam Titah Seri Paduka akan diambil berat bukan sahaja Ahli Dewan yang mulia ini tetapi rakyat jelata. Tuanku ada bertitah, jangan lari. Akan tetapi masalahnya malam ini kita tengok semua Menteri sudah lari. Jadi saya haraplah para Menteri dapat akur dengan hadir, apatah lagi inilah yang selalunya dilaung-laungkan oleh pihak sebelah sana semasa duduk di sini. Akan tetapi pujian saya ialah kepada tiga orang Timbalan Menteri. Saya nampak itu ada Yang Berhormat Timbalan Menteri Hal Ehwal Ekonomi, tengok Yang Berhormat Timbalan Menteri Wilayah. Saya juga bagi pujian kepada Yang Berhormat Segambut.